মমতাকে ডি’লিট উপাধি সম্মানে সম্মানিত করল জাপানের বিশ্ববিদ্যালয়!

ওয়েব ডেস্ক : মুখ্যমন্ত্রী মমতা বন্দ্যোপাধ্যায়কে (Mamata Banerjee) ‘ডি লিট’ উপধি (D’Litt Degree) প্রদান করল জাপানের (Japan) ওয়াকামা বিশ্ববিদ্যালয়। নারীর ক্ষমতায়নে বিশেষ অবদানের জন্য বাংলায় মুখ্যমন্ত্রীকে এই সম্মানে সম্মানিত করা হল। বুধবার আলিপুরের ধনধান্য স্টেডিয়ামে মমতাকে সম্মানিত করা হয়। ফলে এ নিয়ে মোট তৃতীয় বার একই সম্মান পেলেন তিনি। তার পরেই এদিন ওই মঞ্চ থেকে বাংলা-জাপানের সম্পর্কের কথা তুলে ধরলেন মমতা।

অনুষ্ঠানে আসা সকল অথিতিদের ধন্যবাদ ও পড়ুয়াদের শুভকামনা জানিয়ে মমতা (Mamata Banerjee) বলেন, “বাংলা ও জাপানের দুই বিশ্ববিদ্যালয় একসঙ্গে কাজ করছে। যা আমাদের শিক্ষক-শিক্ষিকা ও পড়ুয়াদের জন্য ভালো। গত ৭ বছরের ধরে জাপান আমাদের বেঙ্গল বিজনেস সামিটের প্রতিনিধি। আমাদেরকে জাপান যাওয়ার নিমন্ত্রণের জন্য ধন্যবাদ। আশা করি ওকায়ামা বিশ্ববিদ্যালয়ের প্রতিনিধিরাও বাংলার শিল্প সম্মেলনে যোগ দেবেন।” মুখ্যমন্ত্রী এদিন আরও বলেন একসময় রবীন্দ্রনাথ ঠাকুর, স্বামী বিবেকা নন্দ, রাস বিহারী বসু ও সুভাষ চন্দ্র বোস গিয়েছিলেন জাপানে। শান্তিনিকেতনে জাপানের একটি ইউনিট রয়েছে বলেও জানিয়েছেন তিনি।

কেন তাঁকে বাংলার মাটিতে দাঁড়িয়েই সম্মানিত করা হল, তা স্পষ্ট করলেন মমতা। তিনি বলেন, ‘নভেম্বরে এই অনুষ্ঠান হবে বলে তাঁকে জানানো হয়েছিল। তিনি জাপান না আসতে পারলে, সেখানকার প্রতিনিধি এখানে আসবেন বলে জানিয়েছিলেন। কীভাবে তা প্রত্যাখ্যান করতে পারতাম? এর জন্য জাপানের প্রনিধিদের অভ্যর্থনা জানাই।’ এর পরেই আগামী বছর জাপানের যাওয়া আশ্বাস দেন তিনি।

আরও খবর : প্রাথমিকে ৩২ হাজার শিক্ষক নিয়োগে কোনও দুর্নীতি হয়নি, সওয়াল রাজ্যের

মমতা (Mamata Banerjee) এদিন আরও বলেন, বাংলায় অনেক বিদেশি সংস্থা বিনিয়োগ করেছে। ওয়েবেল ও ফুজি শপও একে অপরের সঙ্গে হাত মিলিয়ে কাজ করছে। সঙ্গে তিনি বলেছেন, হিরোসিমা ও নাগাসাকির পর জাপান যে ভাবে নিজেদেরকে সুন্দর করে সাজিয়ে তুলেছে, তা দেখে আমাদের শেখা উচিত। শেষে তিনি বলেন কোনও ভিআইপি নয়, বরং বাংলার ‘ঘরের মেয়ে’র মতোই জীবন কাটাতে চান।

উল্লেখ্য, এর আগে ২০১৮ সালে মমতা বন্দ্যোপাধ্যায়ের (Mamata Banerjee) হাতে ‘ডি লিট’ উপাধি তুলে দেয় কলকাতা বিশ্ব বিদ্যালয়। সে বার রাজ্যের তৎকালীন রাজ্যপাল কেশরীনাথ ত্রিপাঠী মুখ্যমন্ত্রীকে এই সম্মান তুলে দিয়েছিলেন। তার পর ২০২৩ সালে সেন্ট জেভিয়ার্স বিশ্ববিদ্যালয় এই সম্মানে সম্মানিত করে মমতাকে। সে সময় রাজ্যপাল সিভি আনন্দ বোসের হাত থেকে সেই সম্মান নেন তিনি। এছাড়া ভুবনেশ্বরের কলিঙ্গ ইনস্টিটিউট অফ ইন্ডাস্ট্রিয়াল টেকনোলজি বাংলার মুখ্যমন্ত্রীকে ডক্টরেট উপাধি দিয়েছিল। তার পর এবার জাপানের ওয়াকামা বিশ্ববিদ্যালয়ের তরফে এই সম্মান তুলে দেওয়া হল।

দেখুন অন্য খবর :
﻿